Myklebust skule. FAU-møte 02.10.19

**Til stades:** Rektor Janne Kristin Torvanger, Malin Lid (1. kl.), Anders Maaløy (2. kl.), Merete Vatne (3. kl.), Iris Kristin Simonnes (5. kl.), Lillian Flusund (8. kl.), Beate Rekkedal (10A) og Kurt Jarle Torvanger (10B)

**Sak 1 Konstituering**

Leiar: Anders Maaløy

Nestleiar: Merete Vatne

Skrivar: Beate Rekkedal

**Sak 2 Tieto Education**

Foreldre vert råda til å laste ned denne App’en som eit flott hjelpemiddel til samarbeid med skulen. Ein registrer seg ved å logge inn med BankId, og då kjem det automatisk opp alle barna ein har på skulen. Opplysningane er henta frå Folkeregisterert.

Her kan ein registrere fråver og sende melding til skulen. Skulen kan også sende meldingar til enkeltforeldre og foreldregrupper.

Skulen har Tieto på datamaskiner, grunna personvern.

Det er viktig at meldingar som gjeld skuledagen kjem inn FØR KLOKKA 08.

**Sak 3 Samarbeid heim - skule**

Det er litt ulik praksis i ulike klassesteg, blant dei ulike lærarane og for dei ulike familiane.

Formålet med Tieto er at samarbeidet skal bli enklare.

Ranselpost er praktisk blant dei yngre klassene.

SMS er ein flott måte for enkle beskjeder.

E-post frå lærarar dersom det er mykje informasjon.

Foreldre står sjølvsagt også fritt til å ringe skulen om dei lurer på noko.

Foreldra lurer også på kva måte og kor mykje lærarane ønsker frå foreldra.

**Sak 4 Årsplan**

Denne årsplanen er ei grovskisse for arbeidet på skulen. Lærarane og resten av personalet brukar denne som ein arbeidsreiskap.

Planen vert lagt ut på PedIt-sida til skulen.

Minner bl.a. om juleverkstad 12. desember. Her brukar foreldra å hjelpe til. Flott om det er mange som har høve å stille også i år.

**Sak 5 Ordensreglar**

Det er nokre år sidan sist ordensreglane vart reviderte.

Punkt 7 Mobiltelefon og punkt 8 Multimedia er litt utdaterte, og bør endrast slik at dei passar inn i dagens samfunn. Rektor informerte om at det nesten ikkje er telefonar å sjå, verken før skulen eller i friminutta.

Rektor tar med innspela vidare i arbeidet med å revidere ordensreglane.

**Sak 6 Dugnad**

Førre skuleår vart det planlagt ein del dugnad. Dette vart det ikkje noko av. Men arbeidslivsfag (8. klasse) skal ordne med «minibinge»/3v3-bane (skulen har fått kunstgras frå bana på Eidså). Ballbingen har også fått nytt dekke frå Eidså. Arbeidslivsfag (9. klasse) har skifta fjøler på ballbingen, og vaktmeister skal feste nye basketballkorger.

Det som står att frå lista i fjor er mest beising av ballbingen og gapahuken.

Om det er noko ein ser/ønsker skal bli gjort kan ein seie i frå til FAU eller rektor. Rektor lagar liste over det som skal gjerast.

På kontoen til FAU står: 16.416 kr.

**DUGNAD: 20. - 24. april 2020.**

**Eventuelt:**

* Rektor informerte om at avtalen med Sande og Vanylven PPT går ut etter dette skuleåret. Vanylven kommune held på å endre strukturen på det allmennpedagogiske tilbodet. Det vil mest truleg bli oppretta eit Familie – og læringssenter. Fortsatt veit vi ikkje heilt korleis løysinga vert, men målet er å få redusert ein del av spesialundervisninga, og heller styrke grunnopplæringa.
* Vatnet i Syvde har i perioder vore dårleg, og til tider ikkje anbefalt å drikke. Dei som bur i Syvde får melding når vatnet må kokast. Men for dei som bur i andre bygder får ikkje vite når dette skjer. FAU ønsker at det skal sendast ut informasjon til alle om dette skal skje igjen (Tieto). Det er også viktig at elevane har alternativ til drikkevatn, slik at dei får i seg nok væske. Kanskje er dette noko Elevrådet kan jobbe vidare med? Ungdomsskulen har eit anlegg, men dette kunne ikkje brukast då det var på det verste. På barneskulen har dei ikkje noko alternativ. Rektor sendte avviksmelding av høgste alvorsgrad, og slike meldingar skal også komme til politikarane.

Ref.

Beate Rekkedal